《莲花》
宋代·方一夔

水仙微步碧玻璃，家在湘湖西复西。清欲濯缨长在水，妙曾斲鼻不污泥。

已知净社曾参问，合是濂溪善品题。欲采远香无觅处，拿舟惊起两凫鹥。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。